Държавен вестник, бр. 101, 2018 г., стр. 43

БРОЙ  101	
Д Ъ Р Ж А В Е Н  В Е С Т Н И К 	
СТР.  43  
Член 11
Уведомяване за контролни действия
1. Ако проверка, извършена съгласно Член 9 
или 10, покаже нарушение на настоящата Кон­
венция, корабът трябва да бъде уведомен. На 
Администрацията се изпраща доклад, включи­
телно всички доказателства за нарушението.
2. В случай че се предприемат действия в 
съответствие с Член 9.3, 10.2 или 10.3, длъж­
ностното лице, извършващо тези действия, 
уведомява незабавно Администрацията на 
съответния кораб в писмена форма, а ако това 
е невъзможно – консула или дипломатическия 
представител на страната, под чието знаме 
плава корабът, за всички обстоятелства, пре­
дизвикали тези действия. В допълнение трябва 
да се уведоми и признатата Организация, 
отговорна за издаването на Свидетелството.
3. Освен страните, упоменати в параграф 2, 
съответният контролен орган в държавата 
на пристанището следва да предаде цялата 
налична информация за нарушението на вла­
стите в следващото пристанище на кораба, 
ако не е в състояние да предприеме действия, 
превидени в Член 9.3, 10.2 или 10.3, или ако 
корабът е получил разрешение да отплава 
към следващото пристанище на посещение.
Член 12
Необосновано забавяне на кораби
1. Предприемат се всички възможни мерки, 
за да се избягва необоснованото задържане 
или забавяне на кораб съгласно Член 7.2, 8, 
9 или 10 от настоящата Конвенция.
2. Всеки кораб, неоснователно задържан 
или забавен по Член 7.2, 8, 9 или 10 от насто­
ящата Конвенция, има право на обезщетение 
за понесени в резултат на това загуби и щети.
Член 13
Техническа помощ, съдействие и регионално 
сътрудничество
1. Страните по Конвенцията, директно или 
чрез Организацията и други международни 
организации, в зависимост от случая, оказват 
подкрепа на тези страни, които се обръщат 
с молба за получаване на техническа помощ 
по отношение на контрола и управлението 
на корабните баластни води и седименти за:
	
(а) 	обучаване на персонал;
	
(b)	осигуряване на подходящи техноло­
гии, оборудване и съоръжения;
	
(с)	 започване на съвместни изследова­
телски и развойни програми; и
	
(d)	предприемане на други действия, на­
сочени към ефективното прилагане на 
настоящата Конвенция и на насоки, 
разработени от Организацията в тази 
връзка.
2. Страните се задължават да си сътрудни­
чат активно в съответствие с националното 
си законодателство, правила и политики по 
отношение обмена на технологии, свързани 
с контрола и управлението на корабните ба­
ластни води и седименти.
3. С цел постигане на целите на настоящата 
Конвенция страните с общи интереси в опаз­
ването на околната среда, човешкото здраве, 
имущество и ресурси в определен географски 
район, в частност страните, граничещи със 
затворени и полузатворени морета, отчитайки 
особеностите на този регион, полагат усилия 
за засилване на регионалното сътрудничество, 
включително чрез сключване на регионални 
споразумения в съответствие с настоящата 
Конвенция. Страните по Конвенцията си 
сътрудничат със страните по регионални спо­
разумения за разработване на хармонизирани 
процедури.
Член 14
Обмен на информация
1. Всяка страна по Конвенцията докла­
два на Организацията и когато е уместно, 
предоставя на други страни по Конвенцията 
информация относно:
	
(а) 	изисквания и процедури, свързани 
с управлението на баластни води, 
включително текстове на закони, 
разпоредби, и правила за прилагането 
на настоящата Конвенция;
	
(b)	наличието и местонахождението на 
приемни съоръжения за предаване и 
последваща екологична и безопасна 
обработка на баластни води и седи­
менти;
	
(с)	 изисквания за предоставяне на ин­
формация от кораб, който не е в 
състояние да изпълни разпоредбите на 
настоящата Конвенция, по причини, 
посочени в правилата А-3 и B-4 от 
Анекса.
2. Организацията уведомява страните за 
получаването на всякаква информация по 
този член и разпространява до всички страни 
всякаква информация, изпратена є по подпа­
раграфи 1(b) и (с) от настоящия член.
Член 15
Уреждане на спорове
Всякакъв спор между страните по Кон­
венцията относно нейното тълкуване или 
прилагане се урежда чрез преговори, разслед­
ване, посредничество, помиряване, арбитраж, 
съдебно споразумение, с помощта на регио­
нални органи или други мирни средства по 
избор на страните.
Член 16
Връзка с международното право и други 
споразумения
Нищо в настоящата Конвенция не ограни­
чава правата и задълженията на която и да е 
държава съгласно обичайното международно 
право така, както е прието в Конвенцията 
на Организацията на обединените нации по 
морско право.
Член 17
Подписване, ратификация, приемане, одобре­
ние и присъединяване
1. Настоящата Конвенция е открита за 
подписване от всяка държава в седалището 
на Организацията от 1 юни 2004 г. до 31 май